**RAPLAMAA PARIMAD ETTEVÕTTED 2019. aasta tulemuste põhjal**

Konkurss RAPLAMAA PARIMAD ETTEVÕTTED on Raplamaa Omavalitsuste Liidu ja Raplamaa Arendus- ja Ettevõtluskeskuse (RAEK-i) poolt läbiviidav kõrgeim maakonna poolne tunnustus ettevõtetele ja ettevõtjatele, kelle tegevus ning eeskuju on enim mõjutanud Rapla maakonna inimeste heaolu, suurendanud elanike tööhõivet ja sissetulekuid, muutnud maakonda atraktiivsemaks selle elanikele, külastajatele, investoritele; on aidanud kaasa maakonna positiivsele mainele ja arengule.

Hindamise aluseks on kandidaadi 2019. aasta tegevus ja majandustulemused.

**Valikuprotsess:**

* kandidaate saavad esitada kohalikud omavalitsused, ettevõtjad, vabaühendused, üksikisikud;
* ettepanekud koos põhjendustega saata [järgneva ankeedi](https://forms.gle/B3J1iYcV8Y6Sg7rj8) (Google drive-s) **hiljemalt 23.08.2020**;
* parimate väljakuulutamine toimub **17. septembril 2020 Höhle tehases Lõiuse külas**;
* kandidaat peab omama majandustegevust Raplamaal ning on heade töötingimustega ettevõte;
* arvestab oma tegevuses sotsiaalseid aspekte ja on positiivse mainega;
* konkursile esitatud ettevõtja ei tohi olla pikaajaline maksuvõlgnik ja peab olema eraomandusse kuuluv äriühing või ettevõtja;
* ühe kandidaadi saab esitada mitmes kategoorias.

**Kategooriad:**

**Uustulnuk 2019**

* Edukalt startinud või majandustegevuse käivitanud ettevõtja
* Uudse äriideega (soovitavalt)
* Maakonnas tegutsenud alla kahe aasta
* Ettevõtja täiendab jätkuvalt enda teadmisi ja on ühiskondlikult aktiivne, panustades elu edendamisse Raplamaal.

**Väike ja Tubli 2019**

* Stabiilsete majandusnäitajatega väike-ettevõte
* Silmapaistva äriideega
* Stabiilse või kasvava töötajaskonnaga ettevõte
* Ettevõtja on pidevas arengus ja edendab ettevõtjate vahelist koostööd nii Raplamaal kui Raplamaalt väljaspool;

**Rabav Toode 2019**

* Raplamaal loodud uus toode või teenus
* Pälvinud klientide positiivse tagasiside
* Valdkondliku tunnustuse pälvinud Eestis või rahvusvaheliselt

**Raplamaa Äritegu 2019**

Auhind omistatakse ettevõttele, kelle tegevus on piirkonnale olulist mõju avaldanud.

* Oluline ettevõte piirkonnas
* Arenev ettevõte (investeeringud, uued sihtturud, tootmisüksused)
* Heade töötingimustega ning investeerib töötajate arengusse
* Toetab tööväliseid ja/või tervise-edenduslikke tegevusi

Laekunud kandidaatide seast valib komisjon välja võitjad.

Komisjonil on õigus teostada kandidaatide vastavuskontrolli ning võtta esitatud kandidaatidega või esitajaga kontakti täiendavate andmete hankimiseks.

Komisjonil on õigus välja anda täiendavaid eripreemiaid või jätta kandidaatide ebapiisavuse või mittekvalifitseerumise korral mõnes kategoorias auhind välja andmata.

**NB! Kui komisjoniliige on kandidaat või lähedalt seotud kandidaadiga, siis taandab ta end selle kategooria hindamisel.**

Kategooriate võitjaid tunnustatakse Rapla Maakonna hõbedase rinnamärgiga, Raplamaa Äritegu pälvib maakonna kuldse rinnamärgi.